tomron87/hebrew-wikipedia-sentences-corpus huggingface dataset:
שתי החברות מחזיקות ברישיון בלעדי להקמה והפעלה של תשתיות לחלוקת גז טבעי באזור פעילותן וכן בקבלן ההקמה אי.פי.סי שמעניק להן שירותי הקמה, תפעול ותחזוקה של תשתיות לחלוקת גז.
בתחילת שנת 2020 רכשה קרן ג'נריישן מידי קבוצת עזריאלי את חברת BlueGen (לשעבר GES), העוסקת בתחומי איכות הסביבה: התפלה, טיפול במים ובשפכים, טיפול בפסולת, טיפול בקרקע מזוהמת וכימיקלים.
החברה מתכננת, מקימה ומפעילה מתקנים להתפלת מי-ים ומתקני טיפול במים ושפכים.
באוקטובר 2020 הפכו BlueGen וחברת מגדל לבעלות השליטה במתקן ההתפלה בפלמחים, מתקן ה-BOO (Build-Own-Operate) היחיד בישראל ובשנת 2022 הושלמה העברת הבעלות על מתקן ההתפלה באשדוד מחברת מקורות ל־BlueGen וחברת שפיר, עם אופציה להקמת תחנת כוח קונבנציונלית בשטח המתקן.
בכך הפכה BlueGen לבעלים משותף בשניים מתוך חמשת מתקני ההתפלה הגדולים בישראל.
ביולי 2020 הושלמה על ידי קרן ג'נריישן רכישת 50% ממניות חברת דקל תשתיות, הפועלת בתחום המחזור וטיפול בפסולת ואדמות מזוהמות ומחזיקה במתקן מיון גרין-נט בירושלים, מידי קבוצת האחים יעקובי.
בשנת 2023 חתמה דקל תשתיות על הסכם BOT (Build-Operate-Transfer) עם המועצה האזורית אשכול להקמת מתקן לטיפול באשפה ביתית והפקת חשמל, בעלות של 300 מיליון שקל.
בשנת 2021 החלה BlueGen להקים את פרויקט Smart Waste (לשעבר Zero Waste), פרויקט BOT בבעלות BlueGen ושיכון ובינוי, להקמת מתקן מיון פסולת בשפד"ן במסגרתו עתידים להתבצע מיון ומחזור פסולת עירונית והפקת אנרגיה.
בשנת 2024 חתמה החברה עם המדינה על הסכם להקמה, תפעול ותחזוקה של מתקן לטיפול וניקוי מי תהום מזוהמים באזור מפעל תע"ש ברמת השרון, במסגרתו המים שינוקו יוזרמו לנחל הירקון כחלק מפרויקט "גאולת הירקון".
בשנת 2022 רכשה הקרן באמצעות חברת הבת BlueGen את השליטה בקבוצת ק.מ.מ, הפועלת בתחום המחזור ואיכות הסביבה.
ק.מ.מ מטפלת בעיקר בפסולת מופרדת במקור, מעניקה שירותים בתחום חומרים ייחודיים ומסוגים שונים כגון צמיגים, פלסטיק, אריזות, וטקסטיל, משרתת כ-3 מיליון תושבים ומטפלת בכל סוגי הפסולת היבשה.
בשנת 2018 רכשה קרן ג´נריישן 49% מחברת בון תור, העוסקת בשירותי היסעים ותחבורה ציבורית.
בשנת 2022 השלימה הקרן את רכישת 51% הנותרים וצירפה כשותף קבוצה בראשות לאומי פרטנרס, שרכשה 27% ממניותיה של בון תור.
החל משנת 2021 בון תור מחזיקה בבעלות מלאה בחברת מטרופולין, שמפעילה ארבעה אשכולות של תחבורה ציבורית והפכה לחברה השנייה בגודלה בענף מבחינת קילומטר נסועה.
בנוסף מחזיקה בון תור ביבואנית האוטובוסים ורכבי ההסעות בי ג'י מוטורס המייבאת גם אוטובוסים חשמליים, מיניבוסים ומשאיות.
בשנת 2021 פורסם כי קרן ג'נריישן נכנסת למגזר הרכבות בבריטניה, וביחד עם קרן דלמור הבריטית תרכוש כ-30% מחברת הרכבות פורטרברוק, המחזיקה בכ-25% מכלל הרכבות בבריטניה.
באוגוסט 2024 הודיעה קרן ג'נריישן על כוונתה לממש את אחזקתה בנכס (10%) כחלק מהרצון להתמקד בהשקעות בישראל.
בשנת 2021 השקיעה הקרן 75 מיליון שקלים בהקמת חברת לוגיסטיקה משותפת עם חברת פרידנזון הבורסאית, לצורך ריכוז פעילות האחסנה והמרכזים הלוגיסטיים של פרידנזון.
ג'סטין רנדל טימברלייק הוא שחקן, קומיקאי, זמר, מוזיקאי ומפיק מוזיקלי אמריקאי.
זכה לכינוי "נסיך הפופ", בילבורד כיבד אותו כאמן הגברי בעל הביצועים הטובים ביותר בפופ איירפליי ואחד מכוכבי הפופ הגדולים של בילבורד במאה ה-21.
בתחילת הקריירה המוזיקלית שלו הצטרף טימברלייק ללהקת "אן סינק".
מיד לאחר פרוק הלהקה החל להקליט את אלבום הסולו הראשון שלו, "Justified", שיצא בנובמבר 2002. "Justified" זכה בפרס גראמי בקטגוריית "אלבום הפופ/רוק הטוב ביותר" והיה מועמד בקטגוריית "אלבום השנה".
ברחבי העולם נמכר האלבום בלמעלה מעשרה מיליון עותקים.
בספטמבר 2006 יצא אלבומו השני "FutureSex/LoveSounds".
האלבום נמכר בלמעלה מ-18 מיליון עותקים.
במהלך הקריירה המוזיקלית שלו שיתף טימברלייק פעולה עם זמרים מצליחים רבים, בתוכם ביונסה, מדונה, בריטני ספירס, כריסטינה אגילרה, הבלאק אייד פיז, ריהאנה, טימבלנד ו-T.I..
טימברלייק זכה למספר כינויים כמו "נשיא הפופ" ו"נסיך הפופ" ויש הפונים אליו בראשי תיבות של שמו "JT".
בשנת 2000 החל טימברלייק לשחק גם בסדרות טלוויזיה ובסרטי קולנוע.
במהלך הקריירה שלו כשחקן השתתף טימברלייק בתפקידים בולטים בסדרה הקומית "סאטרדיי נייט לייב" ובסרטים "שרק השלישי", "יוגי דב", "הרשת החברתית" ו"טרולים".
הופעתו ב"סאטרדיי נייט לייב" זיכתה אותו בשני פרסי אמי ותפקידו בסרט "הרשת החברתית" זיכה אותו בפרס ה-PFCS ובמועמדות לפרס גילדת שחקני המסך.
טימברלייק נולד בממפיס, טנסי שבארצות הברית.
משפחתו ממוצא אנגלי, אירי, הולנדי, וולשי, סקוטי, גרמני וצרפתי.
הוא חונך כנוצרי אך כשבגר, הגדיר את עצמו כ"יותר רוחני מדתי".
ב-1985, כשהיה בן 4, הוריו התגרשו ומאז שניהם נישאו מחדש.
לו שני אחים-למחצה צעירים מנישואיו השניים של אביו.
ב-1993, כשהיה טימברלייק בן 12, הוא הופיע בתוכנית טלוויזיה לגילוי כישרונות צעירים בשם "Star Search", ואחריה הצטרף לתוכנית "המועדון החדש של מיקי מאוס", שם פגש גם את בריטני ספירס, כריסטינה אגילרה וג'יי.סי.
שאזיי ולכריס קירקפטריק והציע להם להקים להקת בנים, שמאוחר יותר באותה השנה הפכה ללהקת אן סינק.
הלהקה זכתה להצלחה רבה והיא מחזיקה בשיא המכירות לאלבום בשבוע הראשון.
טימברלייק, יחד עם שאזיי, היה זמר ורקדן מוביל בלהקה.
בשנת 2002 פנה טימברלייק לקריירת סולו, ולאחר עזיבתו התפרקה להקת הבנים.
בשנת 2002, לאחר פירוק אן סינק, החל טימברלייק להקליט את אלבום הסולו הראשון שלו, "Justified", שיצא ב-5 בנובמבר 2002. טימברלייק כתב את כל השירים באלבום, ובכתיבת רובם השתתפו גם צמד המפיקים הנפטונז שגם הפיקו את השירים אותם כתבו.
בכתיבה ובהפקה השתתפו גם טימבלנד, בריאן מקנייט, קלאוס נורין, האנדרדוגס (אנ'), סקוט סטורץ', דיימון תומאס והארווי מייסון ג'וניור.
האלבום נמכר ברחבי העולם בלמעלה מעשרה מיליון עותקים, והגיע למעמד פלטינה ×3 בארצות הברית (למעלה מ-4 מיליון עותקים), ולפלטינה ×5 בממלכה המאוחדת (למעלה מ-1.5 מיליון עותקים) בה שהה בראש מצעד האלבומים במשך שישה שבועות לא רצופים.
בתחילת 2003 השתתף טימברלייק בביצוע השיר המצליח של הבלאק אייד פיז "Where Is the Love?".
לאחר יציאת האלבום יצא טימברלייק לסיבוב הופעות בשם "Justified/Stripped Tour" את סיבוב ההופעות חלק טימברלייק עם כריסטינה אגילרה שהוציאה את אלבומה "Stripped" באוקטובר 2002, "Justified/Stripped Tour" החל ביוני 2003 והסתיים לאחר שלושה חודשים בספטמבר 2003 ובמהלכו הופיעו השניים למעלה מ-40 פעמים בארצות הברית ובקנדה.
בהופעת המחצית של משחק סופרבול XXXVIII, הופיעה ג'נט ג'קסון יחד עם טימברלייק.
לאחר המקרה, התנצלו ג'קסון וטימברלייק ואילו רשת CBS נקנסה ב-550 אלף דולר.
באותה התקופה השתתף טימברלייק בביצוע השיר "Signs" של סנופ דוג.
במאי 2005 עבר טימברלייק ניתוח להסרת קשרירים מגרונו והומלץ לו להימנע מלשיר למשך כמה חודשים.
במאי 2006 ביצע טימברלייק הופעת קמאו בווידאו קליפ של השיר "Promiscuous" שמבצעים נלי פורטדו וטימבלנד.
בנובמבר 2005 החל טימברלייק להקליט את אלבומו השני FutureSex/LoveSounds, וב-12 בספטמבר 2006 יצא האלבום לחנויות.
מתוך FutureSex/LoveSounds יצאו כסינגלים השירים המצליחים "SexyBack", "My Love" (אשר סומפל לשיר בסוגת הדיפ-האוס "Randall" של ניקוארה ויליאם תחת שם הבמה "טסטין ג'ימברלייק"), .
האלבום נמכר ברחבי העולם בלמעלה מ-14 מיליון עותקים ברחבי העולם, תוך שהוא מגיע למעמד של פלטינה ×5 באוסטרליה ובקנדה ולפלטינה ×4 בארצות הברית.
האלבום היה מועמד למספר פרסים חשובים: שני פרסי גראמי בקטגוריות "אלבום השנה" ו"אלבום הפופ הטוב ביותר", שני פרסי המוזיקה האמריקאית בקטגוריות "אלבום הנשמה המועדף" ו"אלבום הרוק/פופ המועדף" ולפרס המוזיקה הבריטית בקטגוריה "האלבום הבינלאומי הטוב ביותר".
מכל חמש המועמדויות זכה האלבום רק בפרס המוזיקה האמריקאית בקטגוריה "אלבום הנשמה המועדף", אך האלבום זיכה את טימברלייק עצמו במספר פרסים ובשנה שלאחר יציאת האלבום זכה טימברלייק בפרס "הזמר הבינלאומי הטוב ביותר" מטעם ה-BRITS, "זמר הפופ/רוק המועדף" מטעם ה-AMA ו"זמר השנה" מטעם ה-VMA.
באותה שנה הופיע בסרטים: "אנחת הנחש השחור", "עלילות סאות'לנד" ודיבב את דמותו של הנסיך ארתי בסרט האנימציה המצליח "שרק השלישי".
בשנת 2008, שיחק בסרט "גורו האהבה" לצידם של מייק מאיירס וג'סיקה אלבה.
בשנת 2010, שיחק טימברלייק בסרט זוכה האוסקר "הרשת החברתית" שאף זיכה את טימברלייק בפרס ה-"Phoenix Film Critics Society" ובמועמדות לפרס גילדת שחקני המסך.
באותה שנה הוא דיבב את דמותו של הדוב בו-בו בסרט "יוגי דב".
בשנת 2011, כיכב בסרטים "עולם הזמן" לצידה של אמנדה סייפריד, "מורה רעה" לצידה של קמרון דיאז ו"ידידים פלוס" לצידה של מילה קוניס.
ב-15 במרץ 2013 יצא לאור האלבום השלישי של טימברלייק, "The 20/20 Experience" וב-27 בספטמבר, יצא לאור האלבום הרביעי של טימברלייק, "The 20/20 Experience 2 of 2".
באותה שנה שיחק בסרט "בתוך לואין דייוויס".
ב-28 במאי 2014 הופיע טימברלייק בפעם הראשונה בישראל, לעיני כ-50,000 צופים בפארק הירקון, במסגרת סיבוב ההופעות "The 20/20 Experience World Tour".
צופים רבים התלוננו על איכות הסאונד באצטדיון, על מופע סולידי, שאינו עומד בקנה מידה של המעמד, אשר נחשב כמופע המושקע והנצפה ביותר בארצות הברית, כמו כן טימברלייק קיבל ביקורת על המחווה שערך לפרינס המנוח, שביקר בחריפות את השימוש בהולוגרמות כדי "להחזיר" זמרים שהלכו לעולמם.
בשנת 2018, היה לאחד מכותבי הלהיט "Without Me" של הלסי.
ביולי 2020 פורסם כי טימברלייק עתיד לככב בסרט הדרמה "Palmer" של חברת אפל, לצדן של ג'ונו טמפל, ג'ון סקוויב ואלישה ויינרייט.
ב-1 בספטמבר 2023 השתתף בסינגל "Keep Going Up" של הזמרת נלי פורטדו והזמר טימבלנד.
במרץ 2025, טימברלייק הופיע במופעים המרכזיים בפסטיבלי לולהפלוזה 2025 שהתקיימו בצ'ילה, בארגנטינה ובברזיל.
הופעות אלו היו גם הופעות הבכורה שלו בדרום אמריקה.
בעברו, היה במערכת יחסים עם הזמרת בריטני ספירס, ומאוחר יותר במערכת יחסים ועם השחקנית קמרון דיאז.
ב-2007 החל בזוגיות עם השחקנית ג'סיקה בייל.
ביוני 2024, טימברלייק הואשם בנהיגה בשכרות לאחר שהמשטרה עצרה אותו בגלל שסטה מהנתיב ולא ציית לתמרור עצור.
הקצין שעצר אותו דיווח שעיניו היו אדומות ומבריקות, והוא נכשל במבחן לבדיקת פיכחות.
טימברלייק סירב לבצע בדיקת ינשוף, דבר שמוביל להשעיית רישיון הנהיגה למשך שנה.
עורך דינו של טימברלייק הכחיש בעבר את ההאשמות, וטען שטימברלייק לא היה תחת השפעת אלכוהול בזמן האירוע.
טימברלייק אמר לשוטרים שהוא שתה מרטיני אחד והיה בדרכו הביתה עם חברים לאחר מכן.
טימברלייק הודה באשמה במסגרת עסקת טיעון.
הוא נדון ל-25 שעות עבודות שירות וקנס של 760 דולר.
עם סיום סיבוב ההופעות העולמי שלו "The Forget Tomorrow World Tour", טימברלייק חשף בעמוד האינסטגרם כי אובחן לאחרונה עם מחלת ליים
בשלהי חודש אוקטובר 2023, טימברלייק, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ארצות הברית ג'ו ביידן.
2003: Justin & Christina (בשיתוף עם כריסטינה אגילרה)
"התנהגות לדוגמה" (2000) - סרט טלוויזיה
"טרולים מסביב לעולם" (דיבוב) (2020)
ג'סטין גטלין הוא אצן אמריקאי.
שיאו האישי של גטלין בריצת 100 מטר (9.74 שניות) מדרג אותו חמישי בכל הזמנים ושיאו האישי בריצת 200 מטר (19.57 שניות) מדרג אותו שישי בכל הזמנים בריצה זו.
גטלין נולד בברוקלין שבניו יורק ולמד בתיכון פנסקולה בפלורידה.
בשנת 2000, בזמן שלמד באוניברסיטת טנסי, השיג גטלין תוצאה טובה בריצת 110 מטר משוכות.
בשנתיים שהיה באוניברסיטה זכה בשישה תוארי אתלטיקה.
ב-2003 הפך לאחד המזנקים הטובים בעולם, כשקטף את התואר העולמי בריצת 60 מטר באליפות העולם באולם שנערכה בברמינגהאם.
שנה וחצי לאחר מכן, זכה במדליית זהב בריצת 100 מטר באולימפיאדת אתונה (2004) בתוצאה של 9.85 שניות, לפני פרנסיס אוביקוולו מפורטוגל (9.86 שניות) ובן ארצו מוריס גרין (9.87 שניות).
באליפות העולם שנערכה בהלסינקי, פינלנד בשנת 2005 זכה בשתי מדליות זהב בריצות ל-100 ול-200 מטר והפך לאתלט השני בהיסטוריה שעושה זאת.
ב-12 במאי 2006 בתחרות בקטר, השווה גטלין את שיא העולם של אסאפה פאוול מג'מייקה בריצת 100 מטר, כאשר רץ בתוצאה של 9.77 שניות.
בתחילה פורסם כי גטלין קבע זמן של 9.76 שניות ושבר את השיא, אך בהמשך התברר שהזמן של 9.766 שניות עוגל בטעות כלפי מטה ולא כלפי מעלה.
ב-2006 הושעה גטלין ל-8 שנים מהשתתפות בתחרויות, בעקבות שימוש בסמים אסורים ושיאו העולמי נפסל.
ב-31 בדצמבר 2007 הופחת עונשו ל-4 שנים לאחר שהצליח להפליל את מאמנו באמצעות מכשירי ציתות שנשא על גופו.
גטלין חזר להשתתף בתחרויות בשנת 2010 לאחר סיום ההשעיה שלו.
באליפות ארצות הברית שנערכה בשנת 2011 זכה במדליית כסף בריצת 100 מטר בתוצאה של 9.95 שניות, אחרי וולטר דיקס.
באליפות העולם שנערכה בטגו, קוריאה הדרומית אותה שנה הוא סיים במקום 13 בריצת 100 מטר תוצאה של 10.23 שניות.
בתחרות שנערכה בדוחה, קטר בשנת 2012 קבע גטלין בריצת 100 מטר תוצאה של 9.87 שניות, מאית השנייה מהר יותר מאסאפה פאוול.
באליפות ארצות הברית לשנת 2012, זכה גטלין במקום הראשון בריצת 100 מטר לפני טייסון גיי, בשיא עולם לגילאי 30 ומעלה בשיא אישי חדש של 9.80 שניות.
באולימפיאדת לונדון (2012) זכה גטלין במדליית ארד.
באליפות העולם שנערכת במוסקבה שברוסיה באוגוסט 2013 זכה גטלין בשתי מדליות כסף, בריצת 100 מטר בתוצאה של 9.85 שניות, אחרי יוסיין בולט (9.77 שניות) ולפני נסטה קרטר מג'מייקה (9.95 שניות) ובריצת שליחים 4x100 מטר בתוצאה של 37.66 שניות, אחרי ג'מייקה (37.36 שניות) ולפני קנדה (37.92 שניות).
במאי 2015 קבע שיא אישי של 9.74 שניות בריצת 100 מטר בתחרות בדוחה שבקטר.
באליפות ארצות הברית שנערכה באותה שנה זכה גטלין במדליית זהב בריצת 200 מטר בשיא אישי חדש של 19.57 שניות.
במבחנים האמריקאים לאולימפיאדת ריו דה ז'ניירו (2016) זכה גטלין בשתי מדליות זהב, בריצת 100 מטר בתוצאה של 9.80 שניות ובריצת 200 מטר בתוצאה של 19.75 שניות.
במשחקים עצמם, הוא זכה במדליית כסף בריצת 100 מטר בתוצאה של 9.89 שניות, אחרי יוסיין בולט (9.81 שניות) ולפני אנדרה דה גראס (9.91 שניות).
נוסף לכך, הוא סיים במקום תשיעי בריצת 200 מטר בתוצאה 20.13 שניות, ולא העפיל לגמר.
באליפות העולם שנערכה בלונדון אוגוסט 2017 זכה גטלין במדליית זהב בריצת 100 מטר בתוצאה של 9.92 שניות, לקול שריקות בוז של הקהל, לפני בן ארצו כריסטיאן קולמן (9.94 שניות) ויוסיין בולט (9.95 שניות) בריצתו האחרונה בריצה זו.
עם נבחרת השליחים זכה במדליית כסף בריצת 4X100 מטר.
באליפות העולם באתלטיקה 2019 סיים שני בתוצאה של 9.89 שניות, לאחר כריסטיאן קולמן (9.76 שניות).
עם נבחרת השליחים זכה במדליית זהב בריצת 4X100 מטר בשיא ארצות הברית של 37.10 שניות.
ג'סו הוא צבע בסיס המשמש לאמנות, המבוסס על סידן פחמתי.
קיימות מספר נוסחאות לייצור ג'סו: הוותיקה יותר נמצאת בשימוש מספר מאות שנים ומורכבת מסידן פחמתי ודבק חיות, העשוי מעורות ארנבות; הנפוצה ביותר החל מהמאה ה-20 היא ג'סו אקרילי, בו הוחלף דבק הארנבות בשרף אקרילי כלשהו (על פי רוב לטקס) עם תוספת צבען (לרוב לבן טיטניום).
שתי הנוסחאות יוצרות צבע, שבמשיחה על משטח מתייבש במהירות לגוון לבן חזק.
עם זאת, קיימות גרסאות של ג'סו בכל גוון נדרש, על ידי החלפת הצבען המוסף.
ג'סו הוא תעתיק מהמילה האנגלית Gesso, שהושאלה מאיטלקית, בה משמעותה "גיר לוח".
משמעות זו דומה למילה היוונית Gypsum, שבאה לתאר חומר דומה מאוד, המורכב מדבק חיות וגבס במקום סידן פחמתי.
כיום באיטלקית המונח משמש גם לתיאור המחצב גבס.
האקדמיה ללשון העברית טרם העניקה שם עברי לג'סו, ולפיכך משתמשים בתעתיק המילולי בעברית.
ג'סו משמש על מנת להכין משטחי ציור לצביעה.
מרקמו גרעיני מספיק על מנת לתפוס את הצבע מהמברשת, אך חלק דיו על מנת שמרקם הציור לא ייפגם.
הגמישות של הג'סו מסייעת לציור שעליו להתמודד עם שינויי לחות וטמפרטורה.
על פי רוב, ציורי שמן וטמפרה בוצעו על משטח מכוסה ג'סו באופן מסורתי.
נהוג להכין לוח כמשטח ציור במספר שכבות ג'סו, בתהליך ארוך והדרגתי, טרם הציור עליו.
הכנת קנבס לציור דורשת משיחת ג'סו, אך תהליך ההכנה מהיר יותר.
אחת המחלוקות שהתעוררו עם הגעת הג'סו האקרילי הוא החשש כי החומציות של צבעי השמן תאכל את שכבת הבסיס במרוצת השנים.
חשש זה מעולם לא בוסס במחקר מדעי.
אף על פי כן, משתמשים מספר ציירי שמן בג'סו המורכב מדבק ארנבות מחשש שימור העבודות למאות הבאות.
ג'סטין ג'ייקוב לונג הוא שחקן, קומיקאי, מדבב, תסריטאי, במאי ומפיק קולנוע אמריקאי, אשר ידוע בעיקר בשל משחקו בסרטים: "ג'יפרס קריפרס", "שיגעון של קולג'", "מת לחיות 4.0", "קחי אותי לגיהינום" ובסדרת הטלוויזיה "אד".
לונג נולד בפירפילד, קונטיקט שבארצות הברית, למשפחה קתולית.
אמו, ונדי לסניאק היא שחקנית לשעבר שהופיעה בעיקר בתיאטרון.
אביו, ריימונד ג'יימס לונג, הוא פרופסור לפילוסופיה ולטינית באוניברסיטת פירפילד.
ללונג שני אחים: דמיאן, הגדול ממנו, שחקן תיאטרון וכן במאי תיאטרון ומורה בתיכון וסטון שבקונטיקט, וכריסטיאן, הצעיר ממנו, שהופיע בתפקיד קצר לצדו של לונג, בסרט "שיגעון של קולג'".
לונג למד במכינה בבית ספר פירפילד, בבית ספר ישועי, והמשיך ללימודים גבוהים במכללת ואסר, שם היה חבר בקבוצת מערכונים, לאפינגסטוק, וכן כיכב בכמה הפקות של האוניברסיטה למחזות קיימים, כגון "פרפרים הם חופשיים".
בנוסף, שימש כמנחה חוג תיאטרון לילדים, באוניברסיטת סקראד הארט שבפירפילד.
לונג הפסיק את לימודיו מוקדם, כדי להתרכז בקריירת המשחק שלו.
בשנת 1999, שיחק לראשונה בקולנוע בסרט "כיבוש הגלקסיה".
בשנת 2000, החל לשחק באופן סדיר בסדרת הטלוויזיה של NBC "אד", בתפקיד וורן צ'זוויק עד שנת 2004. ב-2001, שיחק בסרט "ג'יפרס קריפרס", ב-2002, שיחק ב"קרוסרודס".
בשנת 2006 שיחק בתפקיד ראשי בקומדיה "שיגעון של קולג'", ובאותה שנה שיחק בקומדיה של פייטון ריד, "הצד שלו הצד שלה", בכיכובם של ג'ניפר אניסטון ווינס ווהן.
בנוסף באותה שנה התארח בפרק בסדרה "מופע שנות ה-70" וביצע מספר דיבובים בסדרה "המלך היל".
הוא גם החל להופיע במסע הפרסום של אפל "Get a Mac".
בקמפיין מוצג סרטון פרסומת בו לונג שמגלם את מק (מחשב המקינטוש) וג'ון הודגמן שמגלם את PC, המתלוצצים בנושא "חוזקה של מקינטוש וחולשתה של PC."
ב-2007, הוא שיחק "מת לחיות 4.0", בכיכובו של ברוס ויליס.
ב-2008 שיחק לונג תפקיד קטן בקומדיה "זאק ומירי עושים פורנו".
ב-2009 שיחק בסרטים "קחי אותי לגיהנום" ו"הוא פשוט לא בקטע שלך".
בשנת 2010 שיחק לונג לצד דרו ברימור, בסרט "הולכים רחוק".
ב-2011, דיבב את דמותו של אלווין בסרט "אלווין והצ'יפמאנקס 3".
ב-2013 כיכב בסרט הקומדיה הרומנטית "איך למצוא אהבה" לצד אוון רייצ'ל ווד.
ב-2014, שיחק בתפקיד קטן בסרט "ורוניקה מארס".
ב-2015, שב לדבב את דמותו של אלווין בסרט "אלווין והצ'יפמאנקס 4" והחל לדבב את דמותו של קווין בסדרה "משפחת מרפי".
בין השנים 2016–2018, דיבב את דמותו של ספיירו בסדרת האנימציה "האקדמיה של סקיילנדרס".
בשנת 2018, התארח בשני פרקים בסדרה "משפחת קונר".
ב-2021, כתב, הפיק, ביים ושיחק בסרט "Lady of the Manor" ודיבב את דמותו של רובוטו בסדרה "שליטי היקום: הגילוי".
לונג ניהל מערכת יחסים עם השחקנית דרו ברימור, אך הם נפרדו ביולי 2008. בין השנים 2013–2015, יצא עם השחקנית אמנדה סייפריד.
בין השנים 2016–2018, יצא לונג עם הזמרת לורן מייברי.
הם עסקו יחדיו במספר פעילויות נדבנות, כולל נסיעה יחד לניקרגואה לביקור במעון לנשים מוכות.
בינואר 2022 דווח כי לונג נמצא במערכת יחסים עם השחקנית קייט בוסוורת' במרץ 2023, דווח כי בוסוורת' ולונג מאורסים.
במאי 2023, פורסם כי הזוג התחתן.
במהלך פרק של הפודקאסט "Armchair Expert" עם דקס שפרד, לונג חשף שהוא היה קורבן לסימום וחטיפה במהלך צילומי הסרט "צעיר חסר מנוח" בזמן ששהה במישיגן.
לדברי לונג, לאחר ערב של שתיית אלכוהול הוא עזב עם כמה בחורים מקומיים שהציעו לו מריחואנה, אך הוא מאמין כי למעשה נתנו לו במקום את הסם פנציקלידין, הידוע יותר בשם PCP.
לאחר שסיממו אותו באופן חמור, אנשים אלה לקחו אותו למקומות בניגוד לרצונו ונמנעו מלהחזיר אותו למלונו כפי שביקש שוב ושוב.
לדברי לונג, האנשים הללו התכוונו לצלם אותו עושה סמים קשים ולמכור את הצילומים לאתרי רכילויות.
לונג היה כל כך מודאג עד שבסופו של דבר זינק מהרכב הנוסע כדי להימלט מהם.
לונג הוסיף כי הוא התמודד עם נזקי עצבים מתמשכים ברגלו עקב הפציעות שספג בבריחה ממכוניתם.
לונג הביע את תמיכתו בסנטור ברני סנדרס בבחירות לנשיאות ארצות הברית 2016. הוא הביע את תמיכתו בסנדרס שוב בפריימריז לבחירות לנשיאות ארצות הברית 2020.
ג'סטין דנטמון הוא כדורסלן אמריקאי המשחק בעמדת הרכז בקבוצת שאנדונג גולדן סטארס מליגת ה-CBA.
דנטמון הוא בוגר אוניברסיטת וושינגטון, בה שיחק במשך ארבע שנים.
בעונתו הראשונה בקולג' הוביל את הקבוצה יחד עם ברנדון רוי וקבוצתו הגיעה עד ל"סוויט 16".
עם עזיבתו של רוי נחלשה וושינגטון משמעותית ונעדרה במשך שנתיים מטורניר ה-NCAA, כשבאחת העונות הפך דנטמון לרכז מחליף.
בעונתו הרביעית והאחרונה במכללה, הציג יכולת מצוינת, עם 14.4 נקודות, 2.7 ריבאונדים ו-2.5 אסיסטים בממוצע למשחק ונבחר לשחקן המצטיין של מחוז הפאסיפיק-10.
דנטמון נרשם בתום לימודיו האקדמיים לדראפט ה-NBA בשנת 2009 אך לא נבחר על ידי קבוצות הליגה ופנה לקריירה מחוץ לארצות הברית.
בספטמבר 2009 חתם בהפועל עפולה מליגת העל הישראלית, וסיים כ של הליגה.
בעונת 2010–2011 שיחק בקבוצת טקסס לג'נדס מליגת הפיתוח של ה-NBA.
בקיץ של שנת 2011 שיחק בקבוצות טורוס דה אראגווה מוונצואלה ובקוקולוס מהרפובליקה הדומיניקנית.
בקיץ 2011 בעקבות שביתת השחקנים בליגת ה-NBA, הוא זומן ביחד עם ליאו ליונס (שחקן גלבוע/גליל והפועל ירושלים בעבר) לנבחרת הבוגרת של ארצות הברית למשחקים הפאן אמריקאיים (האולימפיאדה האמריקאית), בסיומה זכו במדליית הארד.
בכך הם הפכו לשחקנים הראשונים המזומנים לנבחרת הבוגרת של ארצות הברית כשלא שיחקו בה לפני כן וללא עבר במכבי תל אביב (השחקן האחרון שעשה זאת היה וונדל אלכסיס באליפות העולם בכדורסל ב-1998 והוא שיחק במכבי תל אביב).
לאחר מכן בהמשך שנת 2012, חתם דנטמון באולימפיה מילאנו מליגת העל האיטלקית בכדורסל.
לאחר מכן שיחק בליגת הפיתוח למשך שנה עם תקופה קצרה בדאלאס מאבריקס, ואז עבר לפוארטו ריקו.
בעונת שיחק דנטמון בז'לגיריס קובנה.
בעונה הבאה עבר לראשונה לסין, לקבוצת צ'ינגדאו דאבלסטאר, שם שיחק עונה אחת שלאחריה חזר לליגת הפיתוח.
בעונת חזר לסין, ובעונה שלאחר מכן עבר לתקופה קצרה בגלאטסראיי - משם חזר לסין, הפעם לקבוצת שאנדונג גולדן סטארס.
ג'סטין לי ברת'ה הוא שחקן קולנוע וטלוויזיה יהודי-אמריקאי.
מוכר בשל תפקידו בסרט "אוצר לאומי" ובהמשכו "אוצר לאומי: ספר הסודות" וגם בסדרת הסרטים "בדרך לחתונה עוצרים בווגאס".
ברת'ה נולד בפורט לודרדייל, פלורידה שבארצות הברית, והוא עבר עם משפחתו בגיל שמונה לעיירה וסט בלומפילד שבמישיגן.
הוריו הם סטיבן ברת'ה, יזם נדל"ן ואילו אימו, בטי, היא מורה בבית ספר תיכון.
יש לו אח אחד גדול ממנו, ג'פרי.
ברת'ה גדל במשפחה יהודית-רפורמית והוא אף חגג בר מצווה.
לאחר שסיים את לימודיו בתיכון וסט בלומפילד, עבר ברת'ה ללמוד קולנוע ותיאטרון בבית הספר לאמנויות ע"ש טיש של אוניברסיטת ניו יורק.
בשנת 1998 ערך ברת'ה את הופעתו הראשונה בקולנוע בסרט "מועדון 54".
בשנת 2003 שיחק בקומדיית הפשע "אהבה מחוץ לחוק" בכיכובם של בן אפלק וג'ניפר לופז, בסרט גילם ברת'ה את בראיין, אדם צעיר מוגבל שכלית שנחטף למטרת מיקוח עם אחיו עורך הדין המחוזי המצליח.
ב-2004, עשה ברת'ה את פריצתו הקולנועית עשה ברת'ה כשהשתתף במותחן ההרפתקאות שובר הקופות "אוצר לאומי" שם גילם ברת'ה את דמותו של רילי פול שמצטרף אל בנג'מין גייטס שמגלם ניקולס קייג', במסעו לפיענוח רמז מסתורי שיוביל אותם אל האוצר הגדול ביותר בתולדות המין האנושי.
ב-2006 שיחק ברת'ה בקומדיה "אין כמו בבית" בתור אייס חברו הטוב של טריפ, שגילם מתיו מקונוהיי, גיבור הסרט.
ב-2007 שיחק ברת'ה בסרט ההמשך למותחן ההרפתקאות "אוצר לאומי", "אוצר לאומי: ספר הסודות".
בסרט מצטרף רילי פול אל חברו פרנקלין בנג'מין גייטס וחברתו אביגייל צ'ייס (דיאן קרוגר) שמנסים לחשוף את האמת אודות רצח אברהם לינקולן.
בשנת 2009, שיחק ברת'ה היה "להתאהב מחדש", בסרט מגלם ברת'ה את אראם, שכנה הצעיר של סנדי בגילומה של קתרין זיטה ג'ונס אם חד הורית ניו יורקית שרוצה לחוות מעט ריגושים ורומנטיקה בחייה.
בנוסף, הוא הופיע בקומדיה שוברת הקופות "בדרך לחתונה עוצרים בווגאס", בסרט גילם ברת'ה את דמותו של דאג העומד להינשא לטרייסי.
בנוסף ב-2009, הפיק בפועל וכיכב בסרט הקומי-רומנטי "החצי השני" לצד מלאני לורן.
בשנת 2010, הופיע בסרט "הולי רולרס".
ב-2011, שיחק בסרט ההמשך "בדרך לחתונה עוצרים בבנגקוק" וב-2013 בסרט ההמשך השני "הנגאובר 3: חוזרים לווגאס".
בשנים 2012-2013 כיכב בסדרה הקומית "הנורמלים החדשים", לצד אלן בארקין.
בשנת 2017 החל לשחק בסדרה "הטובות לקרב", דרמת משפטים אשר מהווה ספין אוף ל"האישה הטובה".
אולם ב-30 במאי 2018 נודע שברת'ה לא ישוב לעונה השלישית.
בשנת 2012, החל בזוגיות עם מאמנת הכושר, ליה סמית'.
הזוג התארס ב-2013 ונישא ב-4 בינואר 2014 באואהו, הוואי.
ב-13 באפריל 2014, נולדה בתם הראשונה, אסא שרלוט.
ב-16 באפריל 2016 נולדה בתם השנייה, רובי.
+שנהסדרהתפקידהערות2006חדר מוריםג'ף קהאילתפקיד ראשי; 5 פרקים2009WWII in HDג'ק וורנרדיבוב; 5 פרקים2013-2012הנורמלים החדשים דייוויד סוירתפקיד ראשי; 22 פרקים2016המדריך לגברג'וש בארטתפקיד ראשי; 13 פרקים2018-2017הטובות לקרבקולין מורלותפקיד ראשי (עונות 2-1); 17 פרקים2019היסטוריה שתויהתומאס הרפר אינספרק: "Drunk Mystery II"2023-2021הסנדק של הארלםרוברט מורגנתאו7 פרקים2022אוצר לאומי: קצה ההיסטוריהריילי פולפרק: "Charlotte"
ג'סטין הנרי הוא שחקן קולנוע וטלוויזיה אמריקאי.
ידוע בעיקר בשל משחקו בסרט "קרמר נגד קרמר" משנת 1979, שעליו גם היה מועמד לפרס אוסקר לשחקן המשנה הטוב ביותר ובכך היה השחקן הצעיר ביותר המועמד לפרס זה בתולדותיו.
הנרי נולד בעיר ריי שבמדינת ניו יורק.
לאחר הופעת הבכורה שלו בסרט "קרמר נגד קרמר", הופיע הנרי בשנת 1983 בפרק בסדרת הטלוויזיה "אי החלומות".
בשנת 1984 חזר למסך הגדול בהופעה בסרט "בת 16 הייתי" בבימויו של ג'ון יוז.
בסרט גילם הנרי את אחיה הצעיר של הגיבורה, מולי רינגוולד.
בשנת 1988 שיחק בסרט "Sweet Hearts Dance", שבו גילם בנם של זוג נשוי.
לאחר מכן הוא החל ללמוד באוניברסיטת סקידמור וב-1993 קיבל תואר ראשון בפסיכולוגיה.
בשנת 1998 היה הנרי שותף בהקמת פסטיבל הסרטים סלמדאנק (Slamdunk) שהיה בפארק סיטי, יוטה, ונערך במקביל לפסטיבל סאנדנס מ-1998 ועד 2003. לפני כן נערכו במסגרתו הקרנת סרטים בקאן ובטורונטו, במקביל לפסטיבלי הסרטים שם (פסטיבל קאן ופסטיבל הסרטים הבינלאומי בטורונטו).
בעונה הרביעית של סדרת הטלוויזיה "ER" הופיע למשך שני פרקים בתפקיד של סטודנט לרפואה.
בשנת 1996 שיחק בסרט הטלוויזיה "אנדרסונוויל" לצד ויליאם ה.
מייסי, ושודר ברשת השידור TNT.
בשנת 2007 הופיע בסרט המוקומנטרי "The Junior Defenders", אשר יצא ישירות ל-DVD.
ג'סטין דרו ביבר הוא זמר-יוצר ושחקן אמריקאי.
מהזמרים עם שיאי השמעות ומכירות מהגבוהים בהיסטוריה.
המפיק סקוטר בראון גילה אותו באתר יוטיוב בשנת 2008 בסרטוני הקאברים שהעלה, והוא הוחתם בחברת ההקלטות RBMG והוציא את המיני-אלבום הראשון שלו, My World לקראת סוף 2009. האלבום הגיע למעמד פלטינה בארצות הברית ובמדינות נוספות ולמעמד פלטינה כפולה בקנדה ובממלכה המאוחדת.
ביבר קבע הישג חסר תקדים ראשון בקריירה כאשר כל שירי האלבום נכנסו למצעד האמריקאי הפופולרי בילבורד הוט 100. ב-2010 הוציא את אלבום הבכורה שלו My World 2.0, שנחל אף הוא הצלחה עם מכירות עולמיות של למעלה מארבעה מיליון עותקים.
והסינגל המוביל מתוך האלבום, "Baby", הפך לנצפה ביותר בהיסטוריה של יוטיוב.
בקיץ 2010 ביבר קיים את סיבוב ההופעות הראשון שלו, "My World Tour".
לאחריו פרסם את שני אלבומי הרמיקס My Worlds Acoustic ו-Never Say Never: The Remixes, כאשר האחרון יצא בשנת 2011 במקביל ליציאת סרט ההופעה התיעודי "ג'סטין ביבר: הסרט", שהפך לסרט ההופעה הרווחי ביותר.
בהמשך אותה השנה הוא הוציא את אלבומו השני, Under the Mistletoe ואיגד שירים באווירת חג המולד.
ב-2012 הוא הוציא את אלבומו השלישי, Believe, שהתאפיין בצלילי דאנס-פופ, שהחליפו את סגנון הטין פופ, ובכך סימן האלבום את השינוי המוזיקלי של ביבר והתפתחותו כאמן.
בשנת 2015 יצא אלבומו הרביעי Purpose, ושלושה סינגלים מתוכו, "Sorry", "" ו-"Love Yourself", הפכו ללהיטים שהגיעו למקום הראשון במצעד הבילבורד.
בהמשך, השתתף בשורה של להיטים כדוגמת: "Cold Water" של מייג'ור לייזר, "Despacito", "Let Me Love You" ו-"I'm the One".
ג'סטין קיבל את הכינוי "נסיך הפופ" ועם תחילת הקריירה ביבר ביסס את מעמדו כאייקון פופ, אליל נוער פורץ דרך וכסמל הערצה, שגרמה לתופעה הסוציולוגית ה"בליברס".
לאורך שנות הקריירה זכה ביבר ב-368 פרסים (מתוך 806 מועמדויות).
ביניהם, 18 פרסים בטקס פרסי המוזיקה האמריקאית, שני פרסי גראמי (מתוך 24 מועמדויות), שני פרסי בריטי, פרס אחד של טקס פרסי הבמבי, 23 פרסים בטקס בחירת הנוער, 21 פרסים בטקס פרסי המוזיקה של MTV אירופה (אשר שבר את מספר הזכיות) ו-34 שיאי גינס.
המכירות העולמיות של ביבר מסתכמות בלמעלה מ-150 מיליון עותקים והוא נחשב לאחד המוזיקאים הנמכרים ביותר בהיסטוריה הממוקם במקום ה-21 ברשימה זו והצעיר ביותר בה.
כתב העת "פורבס" כלל את ביבר שלוש שנים ברציפות ברשימת עשרת האנשים החזקים בעולם בין השנים 2011–2013. בשנים 2016–2017, ג'סטין נבחר פעמיים לכוכב הפופ המשפיע ביותר בעולם ונכון לשנת 2022, סקרים באתרים שונים בעולם ממקמים את ביבר ברשימת עשרת האנשים הידועים והמשפיעים בעולם.
בדצמבר 2024 דורג על ידי מגזין בילבורד במקום השמיני ברשימת כוכבי הפופ הגדולים ביותר של המאה ה-21 .
ביבר נולד בלונדון השוכנת בפרובינציית אונטריו שבקנדה, וגדל בעיר סטרטפורד שבאותה הפרובינציה.
מוצאו הוא צרפתי-קנדי מצד אמו וגרמני מצד אביו ושורשיו הרחוקים יותר הם אנגלים, אירים וסקוטים.
הוא בן יחיד לסופרת ומפיקת סרטים פטריסיה "פטי" מלט ולנגר לשעבר ואמן לחימה בהווה ג'רמי ג'ק ביבר.
הוריו, שמעולם לא נישאו, נפרדו מספר חודשים לאחר לידתו ולפיכך אמו גידלה אותו בדירה למעוטי יכולת כאם חד-הורית כשהיא עובדת במשרות עם שכר נמוך ונעזרת באמה ואביה החורג.
לביבר אח ואחות קטנים למחצה, ג'קסון וג'זמין מאשתו השנייה של אביו, איתם הוא בחר לשמור על קשר.
כשנה לפני לידתו אמו פטי הפכה לנוצרייה אדוקה, מה שהשפיע על החלטתה לשלוח אותו ללמוד בבית ספר קתולי דו-לשוני.
במהלך ילדותו אמו עודדה אותו לעסוק במוזיקה לאחר ששמה לב כי הוא מפגין עניין בדבר, ועד שהיה בן 13 ביבר לימד את עצמו לנגן בפסנתר, גיטרה ותופים.
היא המשיכה לתמוך בו כאשר רשמה אותו לתחרות כישרונות מקומית בתחילת שנת 2007, במסגרתה הוא שר את השיר "So Sick" של ני-יו וזכה במקום השני.
פטי הגאה תיעדה את הופעתו והעלתה את הסרטון באתר יוטיוב כדי שמשפחתו וחבריו יוכלו לצפות בו.
היא החליטה להמשיך לצלם ולהעלות עוד מספר סרטונים של ביבר שר גרסאות כיסוי לשירי R&B מוכרים של זמרים כמו באו ואו, שרה מקלכלן, אלישה קיז, לייפהאוס, סטיבי וונדר, כריס בראון, ג'סטין טימברלייק, ואשר בעוד הפופולריות של ביבר באתר עולה.
ב-11 בדצמבר 2007 הוציא ביבר שיר ראשון בשם "Set A Place At Your Table", אותו כתבו ג'ייק ליסקה וקן מאנשו והפיק ג'יי ריהל, שפורסם באופן עצמאי בערוץ היוטיוב של ביבר, מלווה בווידאו קליפ מאולפן ההקלטות.
השיר הופק כחלק מאלבום "חג המולד" עבור גיוס כספים לארגון מזון מקומי.
ג'סטין שר 2 שירים בפרויקט ואת השאר שרו ילדים מקומיים אחרים.
השיר השני, העונה לשם "Someday At Christmas", למעשה היה השיר הראשון של ג'סטין שהוקלט באולפן.
זהו גם השיר ה-15 והאחרון במהדורת הדלוקס של האלבום "Under the Mistletoe" משנת 2011. בדצמבר 2021, לרגל 10 שנים לצאת האלבום "Under the Mistletoe" ביבר שחרר את השיר לצד וידאו-קליפ מצויר שפורסם בערוץ היוטיוב שלו.
סקוטר בראון, מנהל השיווק לשעבר של חברת התקליטים "So So Def" חיפש סרטונים באתר יוטיוב ולחץ בטעות על אחד הסרטונים של ביבר.
לאחר שהתרשם הוא החליט לאתר את התיאטרון בו התקיימה התחרות מסרטון ההופעה, ומשם הוא הגיע לבית הספר של ביבר, עד שלבסוף הצליח ליצור קשר עם אמו פטי.
רק לאחר שכנועים רבים פטי הסכימה להזמנה שלו להטיס את ביבר לאטלנטה שבג'ורג'יה, ומבלי התחייבויות קודמות, כדי להקליט הקלטות דמו.
שבוע לאחר מכן ביבר הוזמן לשיר בפני שני מוזיקאים מצליחים, אשר וג'סטין טימברלייק ושניהם הראו בו עניין, אמנם ביבר הוחתם לבסוף בחברת ההפקה המשותפת לאשר ובראון RBMG.
לאחר מכן, ובעזרתו של אשר, חברת התקליטים "איילנד רקורדס" הסכימה לקחת עליו חסות ובאוקטובר 2008 החתימה את ביבר.
בעקבות זאת ביבר ופטי עברו לאטלנטה כדי שיוכל להמשיך לעבוד ולקדם את הקריירה המוזיקלית המתפתחת שלו.
ב-18 במאי 2009 יצא לרדיו הסינגל הראשון הרשמי של ביבר, "One Time", כשבמקביל הוא ממשיך להקליט את אלבום הבכורה שלו.
המיני אלבום הראשון של ביבר My World יצא ב-17 בנובמבר 2009. הסינגל השני מתוכו "One Less Lonely Girl", כמו גם שני הסינגלים השיווקים "Love Me" ו-"Favorite Girl" פורסמו בבלעדיות בחנות האייטיונס ונכנסו ל-15 המדורגים ביותר במצעד הבילבורד הקנדי ול-40 המדורגים במצעד הבילבורד.
מאוחר יותר "One Less Lonely Girl" יצא אף הוא לרדיו וזכה בתואר זהב בקנדה ופלטינה בארצות הברית.
האלבום רשם שיא חסר תקדים כשכל שיריו נכנסו למצעד הבילבורד, ובכך הפך ביבר לאמן היחידי בהיסטוריה שעשה כן.
ב-20 בדצמבר 2009 ביבר נבחר להתארח בספיישל הטלוויזיוני השנתי "Christmas in Washington" שצולם בבית הלבן, במהלכו הופיע עם השיר "Someday at Christmas" בפני נשיא ארצות הברית, ברק אובמה, והגברת הראשונה של ארצות הברית, אשתו מישל אובמה.
בנוסף הוא נכלל באותה השנה ברשימת האומנים שהופיעו בספיישל הטלוויזיוני "Dick Clark's New Year's Rockin' Eve" בהנחיית ראיין סיקרסט שמתקיים מדי שנה בערב השנה החדשה.
ב-18 בינואר 2010, יצא השיר "Baby" כסינגל הראשון מתוך אלבום הבכורה שלו My World 2.0. בשיר השתתף הראפר לודאקריס, שגם היה השותף לכתיבתו יחד עם כריסטופר סטיוארט, דה דרים, כריסטינה מילאן וביבר עצמו.
לאלבום יצאו שלושה סינגלים נוספים אשר זכו להצלחה מועטה יותר, בהם הסינגל השני "Somebody to Love", שיצא גם בגרסת רמיקס בהשתתפותו של אשר, ושני הסינגלים השיווקיים "Never Let You Go" ו-"U Smile".
ב-19 במרץ 2010, יצא לאור אלבום הבכורה שלו "My World 2.0", שנחשב לחלק השני של אלבומו הראשון.
האלבום הגיע למעמד פלטינה משולשת בארצות הברית, קנדה, אוסטרליה ומקסיקו, למעמד פלטינה כפולה בניו זילנד ולמעמד פלטינה בשלוש מדינות אחרות, אך את המעמד הגבוה ביותר השיג בברזיל, שם זכה האלבום בתואר אלבום יהלום.
My World 2.0, היה מועמד למספר פרסים, כשהחשוב מביניהם הוא בטקס פרסי גראמי ה-53 בקטגוריית אלבום הפופ הטוב ביותר, והוא זכה בפרס המוזיקה האמריקאית לאלבום פופ/רוק אהוב.
זאת ועוד, ביבר שבר בעזרתו שיא נוסף בקריירה כאשר היה לאמן הצעיר ביותר שזכה בפרס בטקס פרסי הווידאו-קליפים של MTV כשהוא בן 17 בלבד.
ב-12 בפברואר 2010 ביבר השתתף בציון יום השנה ה-25 להקלטת השיר "We Are the World" כשהקליט אותו בגרסה מחודשת עם למעלה מ-75 אמנים נוספים, ואשר כל הכנסותיו יועדו לשיקום האיטי בעקבות רעידת האדמה שחוותה בתחילת השנה.
כחודש לאחר מכן, ולמען אותה המטרה, ביבר נרתם להקלטת השיר "Wavin' Flag" של קיינאן יחד עם מוזיקאים קנדיים נוספים.
ב-23 ביוני 2010, יצא ביבר לסיבוב ההופעות הראשון הרשמי שלו "My world Tour" במסגרתו הוא קידם את שני האלבומים My World, ו-My World 2.0. ב-23 בספטמבר של אותה השנה, שודר הפרק בסדרת המתח המצליחה CSI, בו הופיע בתפקיד אורח, ובהמשך העונה התארח בפרק נוסף.
ב-10 באוקטובר הודיע ביבר על הקלטת אלבום אקוסטי בשם My Worlds Acoustic, שיצא ב-26 בנובמבר וכלל גרסה אקוסטית לשירים נבחרים משני האלבומים לצד שיר חדש בשם "Pray".
עוד בנובמבר יצא אלבום האוסף הראשון שלו My Worlds: The Collection.
ב-11 בפברואר 2011 יצא לאקרנים סרט ההופעה הדוקומנטרי בתלת מימד ג'סטין ביבר: הסרט, אשר גרף הכנסות של כ-12.4 מיליון דולר ביום הראשון ליציאתו.
הסרט התעלה על הציפיות ונחל הצלחה קופתית כאשר בסוף השבוע הראשון הכניס למעלה מ-30 מיליון דולר, ובכך כמעט ועקף את הכנסות הסרט "לזרום עם זה" שעמדו על 31 מיליון דולר, וכשסך כל הכנסותיו הסתכמו בקרוב למאה מיליון דולר.
שלושה ימים לאחר השקת הסרט פורסם אלבום הרמיקסים "Never Say Never: The Remixes", בו התארחו בין היתר האמנים כריס בראון, אשר, מיילי סיירוס וקניה וסט.
האלבום דורג במקום הראשון בקנדה ובארצות הברית מיד עם כניסתו למצעדים.
ליציאת האלבום קדמה יציאת הסינגל היחיד מתוכו "Never Say Never" בהשתתפותו של ג'יידן סמית', בנו של השחקן ויל סמית', אשר נכתב בהשראת הסרט "קראטה קיד", בו שיחק ג'יידן ואף היה לשיר הנושא שלו.
ב-19 באוקטובר 2011 סיבוב ההופעות שלו, במסגרתו הוא אף הגיע להופעה אחת בישראל בפארק הירקון ב-14 באפריל 2011, הגיע לסיומו.
ב-1 בנובמבר של אותה השנה הוא פרסם את אלבום האולפן השני שלו Under the Mistletoe, אלבום חג מולד שכלל שירים בהשראת החג.
לאלבום שני סינגלים, "Mistletoe" וגרסה מחודשת לשיר "All I Want for Christmas Is You" של הזמרת מריה קארי.
האלבום מכר למעלה משני מיליון עותקים ברחבי העולם והגיע למקום הראשון בבילבורד האמריקאי והקנדי ובמדינות יוון ומקסיקו, ודורג בעשרת האלבומים המדורגים ביותר במצעדים של ארבע מדינות נוספות.
ב-1 במרץ 2012 התארח ביבר בתוכניתה של אלן דג'נרס כדי להודיע שתאריך היציאה הרשמי של הסינגל הראשון מתוך אלבומו השלישי, "Boyfriend", הוא ב-26 במרץ.
השיר, שנכתב בין היתר על ידי המוזיקאי מייק פוזנר הצליח לטפס עד למקום השני במצעד בילבורד הוט 100 לאחר שמכר כ-521,000 עותקים דיגיטליים, נתון שמיקם את השיר כהשני הגבוה ביותר אי פעם במכירות דיגיטליות בשבוע הראשון ליציאתו.
כתב בילבורד ציין כי השיר לא הצליח להגיע למקום הראשון כיוון שההורדה התאפשרה אך ורק דרך אייטונס, דבר שלטענתו "הגביל את אפשרות הרכישה עבור אלה שאינם פוקדים את החנות הקמעונאית של אפל".
עם זאת, השיר היה הסינגל הראשון של ביבר שהגיע למקום הראשון במצעד הבילבורד הקנדי.
אלבום האולפן השלישי של ביבר, Believe יצא לאור ב-19 ביוני 2012 וציין מעבר מוזיקלי כאשר צלילי הטין פופ שאפיינו את אלבומיו הקודמים ננטשו, ובמקומם שולבו אלמנטים של סגנונות הרית'ם אנד בלוז והדאנס-פופ.
ב-29 בספטמבר 2012 ביבר התחיל את סיבוב ההופעות השני שלו "Believe Tour" שנפתח בגלנדייל שבאריזונה, וכחודשיים לאחר מכן ב-14 בדצמבר הוא התארח בשלישית אצל אלן דג'נרס והצהיר על כוונתו להקליט אלבום אקוסטי שני במספר בשם Believe Acoustic.
ב-9 בפברואר הוא הופיע בפעם השנייה כאורח מוזיקלי בתוכנית "סאטרדיי נייט לייב", הופעה שנקטלה על ידי המבקרים וחלק מחברי הצוות של התוכנית, ביניהם קייט מקינון שציינה כי ביבר לא הרגיש בנוח עם מעמד ההנחיה, וביל היידר שציין כי הוא לא נהנה מנוכחותו של ביבר או של פמלייתו.
ב-25 בדצמבר 2013 הודיע רשמית ביבר בטוויטר שלו כי הוא פורש ממוזיקה לאחר האלבום החדש שלו.
לאחר מכן אחת המנהלות שלו הודיעה כי "הוא סתם התבדח".
ב-1 באפריל 2014 הודיעה יוניברסל מיוזיק גרופ על פירוק המחלקה שבבעלות חברת התקליטים איילנד רקורדס, בה חתום ביבר, ופיצולה בין שלוש ישויות אחרות שלה.
בעקבות ההחלטה, ביבר ומספר אמנים נוספים הועברו אל חברת התקליטים דאף ג'אם והחוזה עם איילנד בוטל עם מעברם.
ב-28 באוגוסט 2015 ביבר הוציא לאור את השיר "", שהיה לסינגל המוביל מתוך אלבום האולפן הרביעי שלו Purpose, והסינגל הראשון של ביבר שזכה להגיע למקום הראשון במצעד בילבורד האמריקאי.
הסינגל הגיע למקום הראשון גם בבילבורד הקנדי ובמצעדים של 17 מדינות נוספות, כמו גם לעשרת המדורגים ביותר בעוד 14 מדינות, והוא צבר פופולריות רבה כשנמכר בלמעלה משמונה מיליון עותקים ברחבי העולם.
הוא בנוסף זכה בתואר הגבוה ביותר לשיר, סינגל יהלום בפולין ובתואר פלטינה מספר רב של פעמים בעשרות מדינות; שבע פעמים בשוודיה, שש פעמים בארצות הברית וקנדה, חמש פעמים באוסטרליה ואיטליה, ארבע פעמים בניו זילנד ומקסיקו ושלוש פעמים עד פעם אחת ב-8 מדינות נוספות.
הסינגל השני מתוך האלבום, "Sorry" פורסם ב-23 באוקטובר, ותוך זמן קצר יחסית הפך לסינגל השני של ביבר שהגיע לראש מצעד הבילבורד האמריקאי.
קליפ הריקוד של השיר צבר מעל 10 מיליון צפיות ב-24 השעות הראשונות ליציאתו ועם למעלה משני מיליארד צפיות הוא הסרטון השביעי הנצפה ביותר ביוטיוב.
לאלבום יצאו שני סינגלים נוספים שזכו להצלחה אף הם, "Love Yourself" ו-"Company", כשהראשון מטפס לראש מצעד הבילבורד והופך את ביבר לזמר הראשון מזה כעשור ששלושה סינגלים של אלבום שלו הצליחו להגיע למקום הראשון במצעד, אז ג'סטין טימברלייק החזיק בהישג דומה עם אלבומו, FutureSex/LoveSounds.
האלבום יצא לאור ב-13 בנובמבר 2015 והיה לאלבום הראשון שיצא דרך חברת התקליטים החדשה של ביבר, דאף ג'אם.
יומיים טרם היציאה הכריז ביבר על קיומו של סיבוב הופעות, בין היתר כדי לקדם את האלבום, ויום למחרת היציאה הוא פרסם סרטוני ריקוד לכל שיר באלבום במסגרת פרויקט בשם "Purpose: The Movement" למען אותה המטרה.
האלבום דורג במקום הראשון במצעד בילבורד 200 והפך לאלבום השישי של ביבר שהצליח לעשות כן, כמו גם דורג ראשון בבילבורד הקנדי ובמצעדים של 9 מדינות נוספות, והיה בין עשרת המדורגים ביותר בכל 19 המדינות האחרות בהן נכנס למצעדים.
האלבום זכה בתואר הגבוה ביותר לאלבום, אלבום יהלום במקסיקו, בתואר אלבום זהב בארבע מדינות ובתואר אלבום פלטינה מספר רב של פעמים בעשרות מדינות; שש פעמים בדנמרק, ארבע פעמים בקנדה, שלוש פעמים בארצות הברית, הממלכה המאוחדת, אוסטרליה, פולין ושוודיה ופעמיים עד פעם אחת בעוד 5 מדינות.
האלבום היה מועמד לפרס גראמי בקטגוריות אלבום השנה ואלבום הפופ של השנה, והוא זכה בפעם השלישית אחרי My World 2.0 ו-Believe בפרס המוזיקה האמריקאית בקטגוריית אלבום פופ/רוק אהוב.
Purpose היה האלבום הרביעי הנמכר ביותר בעולם בשנת 2015 בעקבות סך מכירות של למעלה משלושה מיליון עותקים, ונכון לאותה שנה זהו האלבום הנמכר ביותר של ביבר בכל הזמנים.
ב-23 בנובמבר 2015 ביבר עשה היסטוריה כאשר 17 שירים שלו נכנסו למצעד בילבורד האמריקאי ובכך נשבר השיא המשותף לביטלס ולדרייק שעמד על 14 שירים.
ב-12 בפברואר 2016 ארבעת אלבומי האולפן של ביבר יצאו לראשונה על גבי תקליטים.
סיבוב ההופעות השלישי שלו "Purpose World Tour" החל ב-9 במרץ 2016, ונכון ליולי 2017 הוא מסתמן כסיבוב ההופעות הרווחי ביותר של הזמר עם הכנסות של כ-200 מיליון דולר אחרי שנמכרו למעלה משני מיליון כרטיסים.
במסגרת הטור נחת ביבר בפעם השנייה בישראל ב-3 במאי 2017 והופיע בפארק הירקון בפני 60 אלף איש.
ב-22 ביולי 2016 הוא התארח יחד עם הזמרת-יוצרת MØ בסינגל "Cold Water" של הטריו מייג'ור לייזר.
השיר זכה לפופולריות רבה ועד לתחילת 2017 מכר למעלה מארבעה מיליון עותקים ברחבי העולם.
כחודש לאחר מכן הוא שיתף פעולה עם התקליטן והמפיק הצרפתי די ג'יי סנייק בסינגל שלו "Let Me Love You" שזכה אף הוא להצלחה במצעדים, בעיקר באירופה.
ב-16 באפריל 2017 השתתף ביבר בגרסה מחודשת ללהיט "Despacito" של לואיס פונסי ודדי יאנקי במסגרתו הוא שר לראשונה בספרדית.
השיר בינתיים הגיע למקום הראשון במצעדים של יותר מ-40 מדינות, כולל בבילבורד הוט 100 האמריקאי, שם היה השיר הספרדי הראשון שהצליח להגיע למעמד הזה מאז "מאקארנה" ב-1996. בנוסף השתתף בשירו של די ג'יי חאלד "I'm the One", שיצא בהמשך החודש והפך פופולרי במצעדים, לצדם של Quavo, צ'אנס הראפר וליל ויין.
ב-8 ביוני 2017 התארח בשיר "2U" של הדיג'יי דייוויד גטה לטובת חברת ההלבשה התחתונה המצליחה והגדולה ביותר בארצות הברית, ויקטוריה'ס סיקרט.
2018–הווה: שיתופי פעולה, Changes, Justice
ב-27 ביולי 2018, לאחר הפסקה של שנה חזר למוזיקה והשתתף בקליפ "No Brainer"של די ג'יי חאלד עם צ'אנס הראפר ו־Quavo, בדומה לשיתוף הפעולה בשירם הקודם I'm the One.
וב-25 במרץ 2019, ביבר הודיע כי הוא לוקח הפסקה מהמוזיקה כדי להקים משפחה יחד עם חברתו היילי בולדווין.
כמה ימים לפני 18 באפריל 2019, ליל דיקי הודיע ברשת החברתית שהוא עומד להוציא לאור סינגל חדש הנקרא "Earth" ובו ביבר מתארח.
ביבר גם הצהיר זאת באמצעות פוסט באינסטגרם, והשיר יצא לאור ב-18 באפריל 2019. בקליפ ניתן לראות את ביבר כבבון.
ב-10 במאי 2019, הזמר הבריטי אד שירן וביבר הוציאו את הסינגל "i don't care" מתוך אלבומו השישי של שירן.
הצמד שיתף פעולה בעבר, כששירן כתב יחד עם ביבר את השיר "Love Yourself" של ביבר משנת 2015, ואת השיר "Cold water" של מייג'ור לייזר משנת 2016, בו הופיע ביבר.
"i don't care" הפך ללהיט עולמי והגיע למקום הראשון ב-26 מדינות, בעודו מגיע למקום השני בארצות הברית.
בהמשך הופיע ביבר ברמיקס לסינגל הפריצה של בילי אייליש "Bad Guy", שיצא ב-11 ביולי 2019. ב-4 באוקטובר 2019, ביבר וצמד מוזיקת הקאנטרי דן + שי הוציאו את השיר "10,000 houers", והגיעו למקום הראשון ארבע פעמים במצעד הבילבורד בארצות הברית.
ב-25 במרץ 2019, ביבר הודיע באמצעות אינסטגרם כי הוא ייקח הפסקה מהמוזיקה כדי לתקן "נושאים שורשיים עמוקים" שהוא התמודד איתם.
ב-7 בפברואר הוציא ביבר את "Intentions" (בהשתתפות קוואבו) כסינגל השני מתוך האלבום.
השיר הגיע למקום החמישי ב-Billboard Hot 100. האלבום "changes" פורסם ב-14 בפברואר, יום האהבה, והופיע לראשונה במקום הראשון בבילבורד 200, אלבומו השביעי בארצות הברית.
ב-27 בינואר 2020, בבכורה של הסדרה התיעודית של ביבר ביוטיוב, ביבר הכריז על סינגל חדש, "לה בומבה", בו יופיע הזמר הקולומביאני ג'יי באלווין, בו ביבר ישיר באנגלית ובספרדית.
ב-28 בפברואר 2020 הודלף קליפ מצילום הקליפ שכלל חלק מהשיר.
ב-8 במאי 2020, הזמרת האמריקאית אריאנה גרנדה וביבר הוציאו את הסינגל "Stuck with U", שעמד בראש בילבורד הוט 100. ב-18 בספטמבר 2020 ביבר פרסם שיתוף פעולה עם צ'אנס הראפר שכותרתו "Holy", בו ביבר הכריז את תחילתו של עידן חדש שלו.
השיא הגיע למקום השלישי ב-"Holy"."Billboard Hot 100" יהיה הסינגל הראשון מתוך אלבום האולפן השישי הקרוב של ביבר, Justice.
ב-15 באוקטובר 2020 הוא הוציא את "Lonely", שיתוף פעולה עם בני בלנקו שיהיה הסינגל השני מתוך אלבום האולפן השישי הקרוב של ביבר, Justice.
השיר זכה בשבחים רבים מהקהל הרחב והגיע למקומות הראשונים ב-31 מדינות.
ביבר וג'יי באווין הוצגו ברמיקס לסינגל של "24kGoldn, "Mood, שיצא ב-6 בנובמבר 2020. ב-20 בנובמבר 2020, הוציאו שון מנדס וביבר את "Monster", לאלבום האולפן הרביעי של מנדס, Wonder.
ב-1 בינואר 2021 הוציא ביבר את הסינגל השלישי "Anyone" מאלבום האולפן השישי שלו, Justice.
ב-26 בפברואר 2021 ביבר הודיע כי אלבום האולפן השישי שלו Justice ייצא ב-19 במרץ 2021. ב-1 במרץ הוא הודיע כי הסינגל הרביעי של האלבום, "Hold On", ייצא ב-5 במרץ.
ביבר התארח בפרק האיחוד של הסדרה חברים, שיצא ב-27 במאי 2021.
האלבום Swag ראה אור ביולי 2025. האלבום התמקד ב-R&B, הגיע למקום השני במצעד הבילבורד 200 ולמקום הראשון במצעד אלבומי ה-R&B.
יציאתו של האלבום תוזמנה לפני סיום מועד ההגשה לפרסי הגראמי 2026.
ב-4 בספטמבר 2025 הודיע ביבר על יציאת אלבומו Swag II, שיצא יום לאחר מכן, ב-5 בספטמבר 2025.
ביבר ציין את כריס בראון, מייקל ג'קסון, הביטלס, Boyz II Men, ג'סטין טימברלייק, סטיבי וונדר, טופאק שאקור וקניה וסט כההשראות המוזיקליות שלו.
בשנת 2008 החל לקבל שיעורי אימון קול אצל הזמרת האמריקאית ג'אן סמית' ואף השתתפה בכתיבת כמה משיריו.
בעוד שבצעירותו היה בעל קול סופרן, עם התחלפות קולו הוא השתנה ודומה יותר לטנור כשטווח הקול שלו משתרע בין בריטון A2 לקונטרה-טנור F4.
בביקורת על אלבומו Purpose, ניל מקורמיק מהדיילי טלגרף וכן גם קרוליין סאליבן מהגרדיאן שיבחו את קולו של ביבר ותיארו אותו כ"קול גמיש ורך".
ביבר דורג ככוכב הלוהט ביותר של שנת 2009 על ידי מגזין J-14 האמן החדש הטוב ביותר על ידי MuchMusic.
ב-2011 טענה מריה ייטר, אמריקאית בת 20 מקליפורניה כי נכנסה להיריון מג'סטין, הפרשיה סוקרה בהרחבה בתקשורת העולמית וכמעט גרמה לפרישתו של הזמר.
בינואר 2012 הודתה מריה כי שיקרה בתביעה.
בעקבות כך, ב-2012 ביבר פרסם את השיר היוצא דופן שלו, Maria, אשר עוסק בפרשייה.
ביבר מתחזק מספר חשבונות ברשתות החברתיות, בהם אינסטגרם, טוויטר, פייסבוק, יוטיוב, טיקטוק, סנאפצ'אט, ספוטיפיי, סאונדקלאוד ועוד.
הוא נוהג לשתף בחלקם את חייו האישיים ונכון למאי 2022, החשבונות הנזכרים מונים יחד כ-638 מיליון עוקבים.
החל מ-2017, הוא המוזיקאי הזכר הנעקב ביותר ברשת האינסטגרם וה-11 במספר ברשימה הכללית.
כמו כן, הוא האדם בעל המספר הגבוה ביותר של פוסטים אשר החזיקו בתואר "הפוסט האהוב ביותר באינסטגרם".
נכון לדצמבר 2022, ג'סטין ביבר הוא המוזיקאי הנעקב ביותר ברשת טוויטר עם יותר מכ־113 מיליון עוקבים והשלישי בכלל לאחר הנשיא אובמה והטייקון ומנכ"ל טוויטר אילון מאסק אשר באפריל אף מתח ביקורת על ביבר ועל ידוענים מובילים אחרים על כך שהם ממעטים להשתמש בפלטפורמה.
השיר "Baby" החזיק למעלה משנתיים בתואר הסרטון הנצפה ביותר בהיסטוריה של יוטיוב.
כמו כן הוא הווידאו הרביעי בעל כמות ה"לא אהבתי" (והווידאו ה-16 בעל כמות ה"אהבתי") הגבוה ביותר באתר ובעבר במקום הראשון, ביבר אף התייחס לזאת בראיון לג'יימס קורדן.
ב־2015 השיר "Sorry" הגיע תוך 136 ימים למיליארד צפיות, תוך 394 יום לשני מיליארד ולאחר 1,044 לשלושה מיליארד והיה לסרטון הנצפה ביותר ביוטיוב של אותה שנה.
ביבר החזיק בשיא מספר המנויים ביוטיוב (כמוזיקאי) ממאי 2010 עד ספטמבר 2021 עם כ־66 מיליון מנויים, כיום כמוזיקאי השלישי ברשימה ובמקום הראשון כמוזיקאי סולו וכן האמן עם כמות צפיות כוללות הגבוהים ביותר באתר (51.8 מיליארד צפיות, מקום 28 ברשימה).
בשנת 2021 ביבר שבר שיא של כל הזמנים במספר ההשמעות החודשיות בספוטיפיי עם למעלה מ-94 מיליון מאזינים חודשיים, ועל כך מחזיק בשיא גינס.
ב-2018 היה לאדם הראשון שצבר מיליארד השמעות בפלטפורמה.
הוא האמן עם הכי הרבה שירים ברשימת השירים המושמעים ביותר בספוטיפיי (כשמתוכם 6 שירים בטופ 100).
והיחיד אשר 10 משיריו עברו את רף מיליארד השמעות בפלטפורמה.
בין השיאים לפי גינס שיאי עולם שהשיג אך נשברו אחר כך ניתן למנות את "האלבום המוזרם ביותר בספוטיפיי" "הרצועה המוזרמת ביותר בספוטיפיי בו זמנית" "האלבום המוזרם ביותר בספוטיפיי בשבוע אחד" "הרצועה המוזרמת ביותר בספוטיפיי תוך 24 שעות" ו"הרצועה המוזרמת ביותר בספוטיפיי משבוע צאתו".
נכון ליוני 2023, ביבר הוא האמן השישי המושמע ביותר בספוטיפיי, עם מעל ל-30 מיליארד השמעות במצטבר, והשמיני במספר ההשמעות החודשיות עם מעל ל-70 מיליון השמעות חודשיות.
כמו כן, הוא האמן השביעי במספר העוקבים בפלטפורמה, עם מעל ל-70 מיליון עוקבים.
ביבר מגדיר את עצמו כנוצרי מאמין, הוא הצהיר כי הוא נוהג להתפלל וכי "אלוהים הוא הסיבה שאני כאן".
ב-9 בינואר 2014 הוטבל לנצרות על ידי הכומר הפנטקוסטלי קרל לנץ מכנסיית הילסונג שבניו יורק.
ג'סטין תיאר את לנץ כחבר טוב אך לאחר התפרסמות שערוריות בהם לנץ היה מעורב אמר ביבר כי "זו לא הכנסייה שלו".
לביבר מספר קעקועים להם משמעות דתית ביניהם שני צלבים, דמותו של ישו וכן כיתוב "בן האלוהים" המעוטר במספר דמויות מיתולוגיות.
מנהלו היהודי של ג'סטין, סקוטר בראון אמר ב-2010 במהלך ריאיון כי בעקבותיו ג'סטין ביבר החל לקרוא את קריאת שמע לפני כל תחילת הופעה.
ב-2011 במהלך ריאיון לרולינג סטון אמר ביבר כי "אני לא מאמין בהפלות" וכי "זה כמו להרוג תינוק" עם זאת, כשנשאל על כך בהקשר של מקרה אונס אמר: "אני מניח שלא הייתי במצב הזה, אז לא אוכל לשפוט".
ב-2022, בעקבות ביטול פסק דין רו נגד וייד פרסם ביבר באינסטגרם: "אני חושב שלנשים צריכה להיות הבחירה מה לעשות עם הגוף שלהן".
ג'סטין שיתף בפומבי את מצבו הנפשי המעורער במספר הזדמנויות, הוא התמודד עם מספר אתגרים נפשיים כגון דיכאון, חרדה ואובדנות במהלך תקופת הקריירה שלו ואת סיבוב ההופעות השלישי שלו, Purpose World Tour, הוא סיים מוקדם מהמתוכנן עקב דיכאון ותשישות.
בשנת 2021, במהלך הסדרה התיעודית עליו ג'סטין ביבר: עונות, שיתף כי נהג להשתמש ב-MDMA ופטריות הזיה בשלבים מסוימים בקריירה שלו והמצב אף הגיע למצבים בהם המאבטחים היו באים לבדוק את הדופק שלו בשנתו כדי לוודא שהוא בחיים.
בפברואר 2022 בתחילתו של סבב ההופעות הרביעי שלו, Justice World Tour, חלה בנגיף הקורונה ונאלץ לבצע שינויים במועדי ההופעות.
ב-7 ביוני 2022, בעיצומו של סבב ההופעות, חשף ביבר כי הוא חולה במחלת רמזי האנט, הגורמת לשיתוק הפנים, ויצר באז ותקשורת גדולה על המשך קיום סיבוב ההופעות, ב-19 ביולי, נודע כי ביבר החלים מהתסמונת והחל להופיע, הוא אישר את המשך סדר הופעותיו.
בסוף שנת 2010, החל ביבר לצאת עם הזמרת האמריקאית סלינה גומז.
מערכת יחסים זו נמשכה לסירוגין עד אוקטובר 2012.
בשנת 2011, השחקן האמריקאי סטיבן בולדווין, הפגיש את בתו, היילי בולדווין עם ג'סטין ומאז החלה ההיכרות בין השניים והם אף יצאו לתקופה קצרה ב־2016.
בחודשים אוגוסט - דצמבר של שנת 2016 ניהל מערכת יחסים מתוקשרת עם בתו של הזמר ליונל ריצ'י, סופיה ריצ'י.
ביולי 2018 הוא חידש את הקשר הזוגי עם בולדווין וב־7 ביולי 2018 השניים התארסו.
הם קיבלו את רישיון הנישואים שלהם בספטמבר 2018 השניים מתגוררים בווטרלו, אונטריו שבקנדה.
הם ערכו טקס חתונה נוסף ב-30 בספטמבר 2019 בדרום קרוליינה.
ב-23 באוגוסט 2024 נולד בנם הבכור, ג'ק בלוז ביבר.
לג'סטין ארבעה אחים מצד אביו, ג'רמי ביבר, שלושה מהם; ג'סמין, ג'קסון וביי הם אחים-למחצה, ואחת, אלי רבלו, היא אחות-חורגת ללא קשר ביולוגי.
בשנת 2011 השתתפו פטי מלט, ג'רמי, ג'קסון וג'סמין ביבר בסרט התיעודי "ג'סטין ביבר: הסרט".
אחד המאפיינים של ג'סטין הם הקעקועים הרבים שקעקע על גופו אותם הוא מרבה לפרסם בעמוד האינסטגרם שלו.
את הקעקוע הראשון קעקע ביום הולדתו ה-16, הקעקוע היה בדוגמת ציפור על המותן, ועם השנים התווספו עוד ועוד קעקועים לגופו.
אחד הקעקועים המובהקים שלו הוא קעקוע הצלב הגדול שקועקע באזור החזה אשר ביבר אמר עליו:
במהלך שנות הקריירה, בראיונות למגזין GQ ולמגזין ווג סיפק ג'סטין הסברים למשמעויות של הקעקועים שלו.
כיום ישנם למעלה מ-60 קעקועים על גופו כשביניהם ניתן למצוא דמות אריה, דב, שחף, נשר, נמר, יונה, כנפיים, ורד, כתר ומלאכים.
כמו כן, ג'סטין חרט על עצמו את שנת הלידה של אמו (1975), את שמות אלבומיו BELIEVE, Purposeו-Changes, את המילה "race" מעל לגבה צלב קטן מתחת לעין, ולאחר יציאת השיר "Peaches" קעקע את סמל אמוג'י האפרסק על צווארו.
בנוסף, לג'סטין ולאביו קעקוע משותף עם המילה "ישוע" באותיות עבריות.
בכרזה הרשמית של הסדרה התיעודית מ-2020, ג'סטין ביבר: עונות, הופיע ג'סטין עם קעקועי הידיים שעליו.
שנה שם תפקיד הערות ביבליוגרפיה2010School Gyrlsעצמוהופעת קמע, סרט טלוויזיה2011ג'סטין ביבר: הסרטעצמוסרט קונצרט, דוקומנטרי2012קייטי פרי: חלק ממניעצמודוקומנטריזנדאיה: מאחורי הקלעיםעצמודוקומנטרי2013ג'סטין ביבר: Believeעצמוסרט קונצרט, דוקומנטריהריגות מצ'טהדיבוב2014משתוללתאסירלנון או מקרטניעצמודוקומנטרי2015מטרה: התנועהעצמוסרט קצר.
מורכב מסדרת קטעי וידאו המלווים את שירי האלבום Purpose של ביבר.2016זולנדר 2עצמו2016Bodyguards: Secret Lives from the WatchtowerעצמודוקומנטריPopstar: Never Stop Never Stoppingעצמו2017להרוג את הסלהוףעצמו2021ג'סטין ביבר: העולם שלנועצמודוקומנטרי
לאורך הקריירה ביבר קיבל למעלה מ-600 מועמדויות וזכה בלמעלה מ-300 פרסים.
ג'סטין ברוקס ורלנדר הוא שחקן בייסבול אמריקאי שמשחק בקבוצת יוסטון אסטרוס מליגת ה-MLB בעמדת המגיש הפותח.
בשנת 2006 זכה בתואר רוקי השנה.
ב-2011 זכה ורלנדר בפרס הסיי יאנג וכן ב-MVP של ה-MLB, דבר נדיר למגיש בתקופה המודרנית לזכות בו.
כמו כן, היה 5 פעמים אולסטאר ואלוף הסטרייקאאוטים פעמיים.
למרות שנקרא למייג'ור ליג ב-2005, את עונתו המלאה הראשונה שיחק רק ב-2006. את העונה סיים עם 17 ניצחונות ו-9 הפסדים, עם ממוצע (ERA) של 3.63 נקודות (לקבוצה השנייה), בעודו מקבל 124 סטרייקאאוטים ב-186 אינינגים.
במשחק נגד האוקלנד אתלטיקס, היו ורלנדר ושני עמיתיו לקבוצה, הטריו היחיד שהגיש כדור במהירות הגבוהה מ-100 מיילים לשעה (160 קמ"ש) מאותה הקבוצה באותו המשחק.
כמו כן, הוא אפשר גנבה של בסיס יחיד בעונה, בעודו מוציא 7 רצים בתפיסתם בין הבסיסים.
הוא הפך למגיש הטירון הראשון שניצח ב-10 משחקים לפני סוף יוני, דבר שהובילו לזכות בפרס טירון השנה.
במשחק הראשון של הוורלד סיריס באותה שנה, הפכו ורלנדר ואנטוני רייס לשני הטירונים היחידים שהתחילו משחק האחד נגד השני בוורלד סיריס.
ההצלחה המשיכה ב-2007, בעוד שורלנדר ניצח ב-18 משחקים והראה ממוצעים של 3.66 נקודות למשחק, יחד עם 183 סטרייקאאוטים ב-201.2 אינינגים.
ב-12 ביוני הגיש ורלנדר את חסר החבטות הראשון שלו, נגד המילווקי ברוארס, משחק בו הגיש כדור ב-102 מיילים לשעה.
עונת 2008 הייתה העונה הגרועה ביותר של ורלנדר.
הוא הפסיד 4 משחקים ברצף לפני הניצחון הראשון שלו.
את העונה סיים עם 11 ניצחונות בעודו מוביל את הליגה בהפסדים, עם 17 וממוצע של 4.84 נקודות למשחק.
בעונת 2009 סיים עם 19 ניצחונות ו-9 הפסדים, עם שיא אישי של 3.45 נקודות למשחק והוביל את המייג'ור ליג בייסבול בסטרייקאאוטים עם 269. ורלנדר סיים שלישי בהצבעת הסיי יאנג.